Sodba Splošnega sodišča (tretji senat) z dne 12. decembra 2012 – 1. Garantovaná proti Komisiji

(Zadeva T-392/09)

„Konkurenca — Omejevalni sporazumi — Trg kalcijevega karbida in magnezija za jeklarsko industrijo in industrijo plina v EGP, z izjemo Irske, Španije, Portugalske in Združenega kraljestva — Odločba o ugotovitvi kršitve člena 81 ES — Določanje cen in razdelitev trga — Odgovornost za kršitev — Globe — Zgornja meja 10 % prometa — Upoštevni promet — Pravica do obrambe — Obveznost obrazložitve — Sorazmernost — Smernice o načinu določanja glob iz leta 2006 — Plačilna sposobnost“

1. Konkurenca — Pravila Unije — Kršitve — Pripis — Matična in hčerinske družbe — Gospodarska enota — Merila presoje — Dokazno breme (člen 81 ES; Uredba Sveta št. 1/2003, člen 23(2)) (Glej točke od 19 do 21, od 29 do 33, 41, 42, 46, 48, 49 in od 54 do 57.)

2. Konkurenca — Pravila Unije — Kršitve — Pripis — Matična in hčerinske družbe — Gospodarska enota — Merila presoje — Matična družba, ki deluje zgolj kot finančni vlagatelj — Pojem (člen 81 ES; Uredba Sveta št. 1/2003, člen 23(2)) (Glej točki 51 in 52.)

3. Konkurenca — Upravni postopek — Obvestilo o ugotovitvah o možnih kršitvah — Obvezna vsebina — Spoštovanje pravice do obrambe — Navedba glavnih dejanskih in pravnih okoliščin, zaradi katerih se lahko naloži globa — Zadosten podatek v zvezi s pravico do izjave glede določitve zneska globe (člen 81 ES; Uredba Sveta št. 1/2003, člen 27) (Glej točke 68, 69, 73, 74, 78 in 79.)

4. Konkurenca — Globe — Znesek — Določitev — Najvišji znesek — Izračun — Promet, ki se upošteva — Promet v poslovnem letu, ki je predhodno dnevu naložitve globe — Poslovno leto, za katero je značilen prenos celotnega premoženja — Sklicevanje na promet iz neposredno predhodnega poslovnega leta — Dopustnost — Kršitev načela pravne varnosti — Neobstoj (člen 81 ES; Uredba Sveta št. 1/2003, člen 23(2)) (Glej točke od 86 do 90 in od 103 do 107.)

5. Konkurenca — Globe — Znesek — Določitev — Merila — Odvračalni učinek globe — Diskrecijska pravica Komisije — Meje — Spoštovanje načel sorazmernosti in enakega obravnavanja — Obveznost upoštevanja slabega finančnega položaja zadevnega podjetja — Neobstoj (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 35) (Glej točke od 112 do 119, 131, 132 in 137.)

6. Konkurenca — Globe — Znesek — Določitev — Merila — Dejanska plačilna sposobnost podjetja v posebnem socialnem in gospodarskem okviru — Upoštevanje — Pogoji — Nepopravljiva ogrozitev gospodarskega preživetja podjetja zaradi globe — Pogoj, ki ga podjetje, ki se je odločilo prenehati s svojimi dejavnostmi in prodati svoje premoženje, ne more izpolniti (člen 81 ES; Uredba Sveta št. 1/2003, člen 23(2) in (3); Obvestilo Komisije 2006/C 210/02, točka 35) (Glej točke od 142 do 144.)

Predmet

Predlog za razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – reagenti na osnovi kalcijevega karbida in magnezija za jeklarsko industrijo in industrijo plina) v delu, ki se nanaša na tožečo stranko, in podredno, predlog za znižanje globe, ki je bila tožeči stranki naložena z navedeno odločbo.

Izrek

1. Tožba se zavrne.